**Ispanijos administracinis suskirstymas** – grindžiamas Ispanijos konstitucijos aštuntuoju straipsniu, sudarytu 1978 m. kuriame šalis, administraciniais tikslais yra skirstoma į savivaldybes, provincijas bei autonominius regionus. Pirmoji grupė sudaro antrojo padalinius, o antra grupė sudaro paskutiniojo padalinius.

Autonominiai regionai buvo įsteigti pasinaudojus autonomijos ir savivaldos teise.

Autonominiai regionai ir autonominiai miestai
---------------------------------------------

Autonominiai regionai (isp. ir gal. *comunidades autónomas*, kat. *comunitats autònomes* bei bask. *autonomia erkidego*) sudaro pirmojo (aukščiausiojo) lygmens Ispanijos teritorinius padalinius.

| № | Regiono vėliava | Regionas | Administracinis centras | Plotas,km² | Gyventojų sk. (2011 m. duomenys)[1] | Tankis, žm./km² |
| --- | --- | --- | --- | --- | --- | --- |
| 1 |  | Andalūzija | Sevilija | 87 268 | 8 415 490 | 96,43 |
| 2 |  | Aragonas | Saragosa | 47 719 | 1 345 132 | 28,19 |
| 3 |  | Astūrija | Ovjedas | 10 604 | 1 081 348 | 101,98 |
| 4 |  | Balearų salos | Maljorkos Palma | 4992 | 1 112 712 | 222,90 |
| 5 |  | Baskija | Vitorija-Gasteisas | 7234 | 2 183 615 | 301,85 |
| 6 |  | Estremadūra | Merida | 41 634 | 1 108 140 | 26,62 |
| 7 |  | Galisija | Santjago de Kompostela | 29 574 | 2 794 516 | 94,49 |
| 8 |  | Kanarų salos | Gran Kanarijos las Palmas, Tenerifės Santa Krusas | 7447 | 2 125 256 | 285,38 |
| 9 |  | Kantabrija | Santanderas | 5321 | 592 560 | 111,36 |
| 10 |  | Kastilija ir La Manča | Toledas | 79 463 | 2 113 506 | 26,60 |
| 11 |  | Kastilija ir Leonas | Valjadolidas | 94 223 | 2 555 742 | 27,12 |
| 12 |  | Katalonija | Barselona | 32 114 | 7 535 251 | 234,64 |
| 13 |  | Madridas | Madridas | 8028 | 6 481 514 | 807,36 |
| 14 |  | Mursija | Mursija | 11 313 | 1 469 721 | 129,91 |
| 15 |  | Navara | Pamplona | 10 391 | 641 293 | 61,72 |
| 16 |  | La Riocha | Logronjas | 5045 | 322 621 | 63,95 |
| 17 |  | Valensija | Valensija | 23 255 | 5 111 767 | 219,81 |
|  | Viso |  |  | 505 625 | 46 990 184 | 92,93 |  |
|

Provincijos
-----------

Ispanijos provincijos (isp. ir gal. *provincias*, kat. *províncies* ir bask. *probintziak*) – antro lygmens teritoriniai ir administraciniai šalies vienetai. 1833 m. provincijų struktūrą sukūrė ispanų teisininkas Chavieras de Burgosas (isp. *Javier de Burgos*), remiantis senomis ispanų karalysčių ribomis, dalijant jas (jei būtina), bet atsižvelgiant į geografines ir/arba demografines priežastis. Ši schema, nuo 1833 m. buvo pakeista nedaug. 1927 m. buvo padalintos Kanarų salos į dvi provincijas. Ispanija yra padalinta į penkiasdešimt provincijų.

Savivaldybės
------------

Savivaldybės (isp. *municipios* arba *concejos*, gal. *concellos*, kat. *municipis* ir bask. *udalerriak*) yra žemiausio lygmens teritoriniai vienetai, atitinka savivaldybių tarybą ir yra administruojami mero arba tarybos nario, kurie renkami visuotiniuose rinkimuose.

Kiti teritoriniai subjektai
---------------------------

Autonominiai regionai turi teisę įsteigti papildomus teritorinius vienetus, paliekant provincijas ir savivaldybes. Pvz. Katalonija turi papildomai du teritorinius subjektus: komarkas ir bagurijas.

Šaltiniai
---------

1. ↑  Instituto Nacional de Estadística de España. „Preview of Municipal Registry at 1 January 2011" (PDF). Nuoroda tikrinta 2011-01-01.